5. ทรัพย์สินที่ใช้ในการประกอบธุรกิจ

1. สินทรัพย์ถาวรหลักที่ใช้ในการประกอบธุรกิจ

มูลค่าสินทรัพย์ตามบัญชี ณ วันที่ 31 ธันวาคม 2544

  ที่ดิน อาคาร และอุปกรณ์

  หน่วย : ล้านบาท

  ------------------------ -------------------- ---------------------------- ----- --------------
  รายการ                   มูลค่าตามงบการเงินรวม   มูลค่าตามงบการเงินเฉพาะธนาคาร         ลักษณะกรรมสิทธิ

                                                                                   

  ที่ดิน                                                                        (1)   เป็นเจ้าของ

  ราคาทุนเดิม                3,770                3,770                              

  ส่วนที่ตีราคาเพิ่มขึ้น           2,790                2,790                              

  ส่วนที่ตีราคาลดลง            (327)                (327)                              

  อาคาร                                                                      (1)   เป็นเจ้าของ

  ราคาทุนเดิม                5,323                5,323                              

  ส่วนที่ตีราคาเพิ่มขึ้น           1,873                1,873                              

  ส่วนที่ตีราคาลดลง            (289)                (289)                              

  อุปกรณ์                    5,578                5,422                              เป็นเจ้าของ

  งานระหว่างก่อสร้าง          55                   53                                 "

  ส่วนปรับปรุงอาคารเช่า        2                    2                                  ทำสัญญาเช่า

  รวม                      18,775               18,617                             

  หัก ค่าเสื่อมราคาสะสม                                                                

  อาคาร                                                                            

  - ราคาทุนเดิม              (1,130)              (1,130)                            

  - ส่วนที่ตีราคาเพิ่มขึ้น         (784)                (784)                              

  อุปกรณ์                    (3,376)              (3,268)                            

  รวม                      (5,290)              (5,182)                            

  ที่ดิน อาคารและอุปกรณ์สุทธิ     13,485               13,435                             
  ------------------------ -------------------- ---------------------------- ----- --------------

หมายเหตุ ( 1 ) ที่ดินและอาคารที่ธนาคารเป็นเจ้าของ ณ วันที่ 31 ธันวาคม 2544
มีรายละเอียด ดังนี้

  ---------------------------- --------------------- ---------------------
  สถานที่                        มูลค่า ที่ดิน (ล้านบาท)     มูลค่า อาคาร (ล้านบาท)

  สำนักงานใหญ่                   3,062                 3,821

  สาขาส่วนกลาง                  1,396                 951

  สาขาส่วนภูมิภาค                 1,775                 2,135

  รวม                          6,233                 6,907
  ---------------------------- --------------------- ---------------------

( 2 ) ทรัพย์สินถาวรของธนาคารไม่มีภาระผูกพัน

( 3 ) ในปี 2535 ที่ดินและอาคารได้มีการตีราคาเพิ่มโดยผู้ชำนาญการประเมินราคา ตามหลัก

เกณฑ์ที่ธนาคารแห่งประเทศไทยกำหนด มูลค่าส่วนที่เพิ่มขึ้นจากการตีราคาที่ดินและอาคาร
ได้รับอนุมัติจากธนาคารแห่งประเทศไทยแล้ว
และได้บันทึกไว้ในบัญชีสำรองส่วนเกินทุนจากการตีราคาที่ดินและสำรองส่วนเกินทุนจากการตีราคาอาคาร
ซึ่งแสดงเป็นรายการในส่วนของผู้ถือหุ้น

( 4 ) ในปี 2544 ที่ดินและอาคารได้มีการตีราคาใหม่โดยผู้ประเมินราคาอิสระ โดยใช้วิธีราคา

ตลาดสำหรับที่ดิน และราคาเปลี่ยนแทนหักค่าเสื่อมราคาสะสมสำหรับอาคาร
ธนาคารได้บันทึกส่วนเพิ่มจากการตีราคาที่ดินและอาคารไว้ในบัญชีสำรองส่วนเกินทุนจากการตีราคาที่ดินและสำรองส่วนเกินทุนจากการตีราคาอาคาร
สำหรับมูลค่าส่วนที่ลดลงจากการตีราคาใหม่แต่สูงกว่าราคาทุนเดิมได้บันทึกหักออกจากส่วนเกินทุนดังกล่าว
ส่วนที่ต่ำกว่าราคาทุนเดิมได้บันทึกเป็นค่าใช้จ่ายในงบกำไรขาดทุน

2. เงินให้กู้ยืม

( 1 ) นโยบายการจัดชั้นสินทรัพย์ และการตั้งสำรองค่าเผื่อหนี้สงสัยจะสูญ

  ธนาคารได้ปฏิบัติตามแนวทางของธนาคารแห่งประเทศไทยที่กำหนดให้มีการจัดชั้นสินทรัพย์
  และมีการตั้งสำรองค่าเผื่อหนี้สงสัยจะสูญตามอัตราที่กำหนดสำหรับสินทรัพย์จัดชั้นแต่ละประเภท
  ทั้งนี้เป็นไปตามประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้
  และสินทรัพย์ที่สงสัยว่าจะไม่มีราคาหรือเรียกคืนไม่ได้ ฉบับลงวันที่ 17 มีนาคม 2543
  มีผลใช้บังคับตั้งแต่วันที่ 1 มกราคม 2543 เป็นต้นไป ซึ่งได้ให้คำจำกัดความของสินทรัพย์จัดชั้น
  และสัดส่วนการกันสำรองโดยสรุปดังนี้

  ------------------------ ----------------------------------- ------------
  ประเภทของสินทรัพย์จัดชั้น      คำจำกัดความโดยย่อ                     % การกันสำรอง

                                                               

  - สินทรัพย์จัดชั้นสูญ           - สินทรัพย์ที่ไม่มีราคาหรือเรียกคืนไม่ได้       100 %

  - สินทรัพย์จัดชั้นสงสัยจะสูญ     - สินทรัพย์ที่คาดว่าจะเรียกคืนไม่ได้ทั้งจำนวน   100 %

                           หรือลูกหนี้ที่ค้างชำระต้นเงินหรือดอกเบี้ยเป็น    

                           ระยะเวลารวมกันเกินกว่า 12 เดือน นับแต่วันที่ 

                           ถึงกำหนดชำระ                         

  - สินทรัพย์จัดชั้นสงสัย         - สินทรัพย์ที่คาดว่าจะเรียกให้ชำระคืนไม่ได้    50 %

                           ครบถ้วนหรือลูกหนี้ที่ค้างชำระต้นเงินหรือดอก    

                           เบี้ยเป็นระยะเวลารวมกันเกินกว่า 6 เดือน    
                           นับแต่                                

                           วันที่ครบกำหนดชำระ                     

  - สินทรัพย์จัดชั้นต่ำกว่ามาตรฐาน - สินทรัพย์มีปัญหาในการเรียกให้ชำระคืน หรือ  20 %

                           ลูกหนี้ที่ค้างชำระต้นเงินหรือดอกเบี้ยเป็นระยะ   

                           เวลารวมกันเกินกว่า 3 เดือน              
                           นับแต่วันถึงกำหนด                       

                           ชำระ                                

  - สินทรัพย์จัดชั้นกล่าวถึงพิเศษ   - สินทรัพย์มีค่าเสื่อมถอยลงหรือลูกหนี้ที่ค้างชำระ 2 %

                           ต้นเงินหรือดอกเบี้ยเป็นระยะเวลารวมกันเกิน   

                           กว่า 1 เดือน นับแต่วันถึงกำหนดชำระ        

  - สินทรัพย์จัดชั้นปกติ          - สินทรัพย์ที่ไม่เข้าข่ายสินทรัพย์จัดชั้นที่กล่าว    1 %

                           ข้างต้น หรือลูกหนี้ที่ไม่ผิดนัดชำระหนี้และไม่มี    

                           สัญญาณใดๆ แสดงว่าจะมีการผิดนัดชำระหนี้     
  ------------------------ ----------------------------------- ------------

  อนึ่ง ธนาคารแห่งประเทศไทยได้ผ่อนผันให้ธนาคารทยอยกันสำรองได้ ในแต่ละงวดครึ่งปี
  ตั้งแต่วันที่ 31 ธันวาคม 2541 จนถึงวันที่ 31 ธันวาคม 2543 และ ณ 31 ธันวาคม 2543
  ต้องกันสำรองให้ครบถ้วนร้อยละ 100

  สำหรับธนาคารได้มีการตั้งสำรองค่าเผื่อหนี้สงสัยจะสูญครบถ้วนตามหลักเกณฑ์ของธนาคารแห่งประเทศไทย
  ตั้งแต่งวดการบัญชีสิ้นสุด 30 มิถุนายน 2543 และ ณ 31 ธันวาคม 2544
  ธนาคารได้ตั้งสำรองไว้เป็นจำนวน 11,995 ล้านบาท สำหรับงบการเงินรวม และ 10,856
  ล้านบาท สำหรับงบการเงินเฉพาะของธนาคาร ซึ่งคิดเป็นร้อยละ 292 และร้อยละ 289
  ของประมาณการค่าเผื่อหนี้สงสัยจะสูญทั้งหมด

สำหรับปีสิ้นสุดวันที่ 31 ธันวาคม 2544
ธนาคารได้มีการเปลี่ยนแปลงการแสดงรายการในงบการเงิน ตามประกาศธนาคารแห่งประเทศไทย
ลงวันที่ 10 พฤษภาคม 2544 ดังนั้น ค่าเผื่อหนี้สงสัยจะสูญดังกล่าวข้างต้นประกอบด้วย
ค่าเผื่อหนี้สงสัยจะสูญของเงินให้สินเชื่อและดอกเบี้ยค้างรับ
ค่าเผื่อหนี้สงสัยจะสูญของรายการระหว่างธนาคารและตลาดเงิน
และค่าเผื่อการปรับมูลค่าจากการปรับโครงสร้างหนี้

( 2 ) นโยบายการระงับการรับรู้รายได้

ตั้งแต่เดือนมกราคม 2543 เป็นต้นไป
ธนาคารแห่งประเทศไทยกำหนดให้ธนาคารระงับการรับรู้ดอกเบี้ยค้างรับ
สำหรับลูกหนี้ที่ค้างชำระดอกเบี้ยเกินกว่า 3 เดือน นับจากวันที่ครบกำหนดชำระ
และบันทึกยกเลิกรายการดอกเบี้ยค้างรับที่ได้บันทึกเป็นรายได้ตั้งแต่ปี 2543 ออกจากบัญชี
หลังจากนั้นรายได้ดอกเบี้ยรับจากลูกหนี้ดังกล่าวจะรับรู้ตามเกณฑ์เงินสด

ณ วันที่ 31 ธันวาคม 2544 เงินให้สินเชื่อที่ธนาคารระงับการรับรู้รายได้มีจำนวน 56,920
ล้านบาท คิดเป็นร้อยละ 16.58 ของเงินให้สินเชื่อรวม
(รวมรายการระหว่างธนาคารและตลาดเงิน)

3. เงินลงทุนในหลักทรัพย์

( 1 ) เงินลงทุนในหลักทรัพย์รัฐบาลหรือที่รัฐบาลค้ำประกันและการบริหารความเสี่ยง

-   นโยบายการลงทุนในหลักทรัพย์รัฐบาลหรือที่รัฐบาลค้ำประกัน

วัตถุประสงค์หลักของการลงทุนในหลักทรัพย์รัฐบาลหรือที่รัฐบาลค้ำประกันเป็นไปเพื่อการดำรงเป็นสินทรัพย์สภาพคล่องในส่วนของหลักทรัพย์ซึ่งปราศจากภาระผูกพันให้เป็นไปตามระเบียบที่
ธนาคารแห่งประเทศไทยกำหนด และจัดสรรเพื่อประโยชน์ในการทำธุรกรรมต่าง ๆ
กับธนาคารแห่งประเทศไทย อาทิ การขายโดยมีสัญญาว่าจะซื้อคืน,
การดำรงพันธบัตรตามเกณฑ์สภาพคล่องระหว่างกัน (Intraday Facility),
การกู้ยืมเพื่อสภาพคล่องสิ้นวัน, ฯลฯ

นอกจากนั้นธนาคารจะลงทุนเพื่อจัดหาพันธบัตรที่จะวางเป็นประกันการอำนวยสินเชื่อสาขารอบนอก
หรือการใช้สาธารณูปโภคของธนาคาร และเพื่อหาประโยชน์จากดอกเบี้ย

-   การบริหารความเสี่ยงของตราสารหนี้

เนื่องจากเป็นตราสารหนี้ภาครัฐจึงถือว่ามีความเสี่ยงด้าน Credit Risk และ Liquidity Risk
ที่ต่ำมาก อย่างไรก็ดีธนาคารจะกระจายการลงทุนไปยังตราสารภาครัฐรุ่นต่าง ๆ
เพื่อลดความเสี่ยงอีกทางหนึ่ง ในส่วนที่เป็น Market Risk นั้น จะทำการ Mark to Market
เป็นประจำทุกเดือน ในขณะเดียวกันธนาคารก็มีระบบข้อมูลที่แสดง Duration
ประจำวันของพอร์ตการลงทุนรวมทั้งมีการติดตามอัตราดอกเบี้ยอย่างใกล้ชิดทุกวันเพื่อพิจารณาปรับพอร์ตการลงทุนให้เหมาะสม

( 2 ) เงินลงทุนในหลักทรัพย์ภาคเอกชนและการบริหารความเสี่ยง

-   วัตถุประสงค์ของการลงทุน (Investment Objectives)

1.  อัตราผลตอบแทนจากการลงทุนที่คาดหวัง (Expected Return) ไม่ต่ำกว่า

  ต้นทุนเงินทุนถัวเฉลี่ย (WACC) ของธนาคาร +4.0% ต่อปี

2.  บริหาร Portfolio การลงทุน ให้สอดคล้องกับการบริหารสภาพคล่องของธนาคาร

3.  เน้นการลงทุนระยะปานกลางถึงระยะยาว โดยมีระยะเวลาการถือหลักทรัพย์

  เกิน 1 ปี ในหลักทรัพย์ที่มีปัจจัยพื้นฐานดี มีแนวโน้มการเติบโตของรายได้

  และกำไรสุทธิ

4.  เน้นการลงทุนในหลักทรัพย์ที่มีความเสี่ยงระดับปานกลางและมีการกระจาย

  ความเสี่ยงของการลงทุน

-   นโยบายการลงทุน (Investment Policy)

  นโยบายการลงทุนในหลักทรัพย์ของธนาคารจะนำเสนอขออนุมัติต่อที่ประชุม

  คณะกรรมการธนาคาร โดยจะพิจารณาทบทวนนโยบายทุก ๆ ปี

1.  ประเภทของหลักทรัพย์ในการลงทุน หลักทรัพย์ในการลงทุนของธนาคารจะแบ่งออกเป็น 2 กลุ่ม
    ดังนี้

    1.  กลุ่มหลักทรัพย์ประเภทตราสารทุน หมายถึง การลงทุนในหลักทรัพย์ดังต่อไปนี้

  1 ) หุ้นสามัญ

  2 ) หุ้นบุริมสิทธิ

  3 ) ใบสำคัญแสดงสิทธิที่จะซื้อหุ้นสามัญ

  4 ) หน่วยลงทุน

2.  กลุ่มหลักทรัพย์ประเภทตราสารหนี้ หมายถึง การลงทุนในหลักทรัพย์ดังต่อไปนี้

  1 ) หุ้นกู้บริษัทเอกชน (Corporate Debenture)

  2 ) หุ้นกู้แปลงสภาพเป็นหุ้นสามัญของบริษัท (Convertible Debenture)

2.  สัดส่วนการลงทุน

    1.  ลงทุนในกลุ่มหลักทรัพย์ประเภทตราสารทุนไม่เกินร้อยละ 70 ของมูลค่า

เงินลงทุนรวม

2.  ลงทุนในกลุ่มหลักทรัพย์ประเภทตราสารหนี้ไม่น้อยกว่าร้อยละ 30 ของมูลค่า

เงินลงทุนรวม

3.  การลงทุนในหุ้นทุนของแต่ละบริษัทต้องไม่เกินร้อยละ 10 ของจำนวนหุ้นที่จำหน่ายได้แล้วทั้งหมด
    เว้นแต่จะได้รับอนุมัติจากธนาคารแห่งประเทศไทย และต้องไม่เกินร้อยละ 25
    ของเงินลงทุนในตราสารทุน

4.  การลงทุนในหุ้นทุนภายในอุตสาหกรรม (Sector) เดียวกันต้องไม่เกินร้อยละ 25

ของเงินลงทุนในตราสารทุน

5.  การลงทุนในใบสำคัญแสดงสิทธิที่จะซื้อหุ้นสามัญของแต่ละหลักทรัพย์ต้องไม่เกินร้อยละ 5
    ของเงินลงทุนในตราสารทุน และเมื่อรวมกันแล้วทุกหลักทรัพย์ต้องไม่เกินร้อยละ 10
    ของเงินลงทุนในตราสารทุน

6.  การลงทุนในตราสารหนี้ภาคเอกชนของแต่ละหลักทรัพย์ (Issue) ต้องไม่เกินร้อยละ 10
    ของจำนวนทั้งหมดที่จำหน่ายได้ และรวมของแต่ละบริษัท (Company) ต้องไม่เกินร้อยละ 25
    ของเงินลงทุนในตราสารหนี้ (ไม่รวมตราสารหนี้ที่ได้มาจากการปรับโครงสร้างหนี้)

7.  ตราสารหนี้ภาคเอกชนที่ลงทุนต้องได้รับการจัดอันดับความน่าเชื่อถือไม่ต่ำกว่า BBB

  โดย TRIS ( หรือในหลักทรัพย์ที่มีอันดับความน่าเชื่อถือที่เทียบเท่ากัน ซึ่งจัดอันดับ

  โดยบริษัทจัดอันดับอื่น ๆ ) หากเป็นตราสารหนี้ที่ไม่ได้รับการจัดอันดับความน่าเชื่อถือ

  จะต้องมีคุณสมบัติตามหลักเกณฑ์การพิจารณาซื้อตราสารหนี้

8.  Duration ของ Portfolio ตราสารหนี้ต้องไม่เกิน 5 ปี

-   การบริหารความเสี่ยง (Risk Management)

1.  ตราสารทุน

    1.  Market Risk เป็นความเสี่ยงอันเนื่องมาจากการเปลี่ยนแปลงของราคาหลักทรัพย์
        ซึ่งอาจจะมีสาเหตุจากสภาวะเศรษฐกิจ ผลการดำเนินงานของบริษัทหรือข่าวลือต่าง ๆ
        เป็นต้น

    2.  กำหนดให้มี Limit ของการลงทุนในแต่ละหลักทรัพย์และแต่ละ Sector
        ตามนโยบายการลงทุน

    3.  จัดทำ Broker Approved List เพื่อตรวจสอบคุณสมบัติของ Broker
        และเพื่อควบคุมความเสี่ยง ซึ่งกำหนดโดย Investment Committee
        และจะทบทวนทุกปี

    4.  Liquidity Risk หมายถึงความเสี่ยงจากหลักทรัพย์ที่ไม่มีสภาพคล่อง

  การบริหารความเสี่ยง ธนาคารจะเลือกลงทุนในหลักทรัพย์ที่มีสภาพคล่องสูง
  ซึ่งการซื้อขายจะทำได้สะดวก โดยพิจารณาจากปริมาณและมูลค่าการซื้อขายของหลักทรัพย์นั้น ๆ
  และหลักทรัพย์ที่จะซื้อต้องเป็นหุ้นที่อยู่ใน SET 50 หรือต้องมี Market Cap ไม่ต่ำกว่า 1,000
  ล้านบาท

2.  ตราสารหนี้

    1.  Credit Risk หมายถึง
        ความเสี่ยงจากการที่บริษัทผู้ออกหุ้นกู้ไม่สามารถชำระดอกเบี้ยและเงินต้นได้ตามกำหนดเวลา

  การบริหารความเสี่ยง

  1 ) มีการวิเคราะห์บริษัทผู้ออกตราสารหนี้ ทั้งในขณะที่ออกตราสารหนี้ และมีการ

  ติดตามผลการดำเนินงานทุกไตรมาส หากมีผลการดำเนินงานลดลงจนทำให้

  บริษัทอาจจะประสบปัญหาในการชำระดอกเบี้ยหรือเงินต้นก็จะรายงาน

  คณะกรรมการบริหารเพื่อพิจารณาอนุมัติขายตราสารหนี้นั้นในตลาดรอง

  2 ) มีการกำหนดวงเงิน (Credit Line) สำหรับลูกค้าแต่ละราย และแต่ละประเภท

  ธุรกิจ

2.  Market Risk เป็นความเสี่ยงอันเนื่องจากการเปลี่ยนแปลงของราคา
    ซึ่งเกิดจากการเปลี่ยนแปลงของอัตราดอกเบี้ย ภาวะเศรษฐกิจหรือผลการดำเนินงานของบริษัท

  การบริหารความเสี่ยง

  1 ) การตีราคาตราสารหนี้ตามราคาตลาดเป็นประจำทุกสิ้นเดือน และรับรู้ผลกำไร

หรือขาดทุนในทันที (Mark to market) ซึ่งเป็นการวัดความเสี่ยงที่แม่นยำและ

  ทันการณ์โดยการคำนวณราคาตราสารหนี้จะปฏิบัติตามประกาศธนาคารแห่ง

  ประเทศไทย และศูนย์ซื้อขายตราสารหนี้ไทย

  2 ) กำหนดให้มีการ Stop Loss หากราคาหุ้นกู้ (เฉพาะตราสารหนี้เพื่อการค้า)

  ตกลงมากกว่า 20% ก็อาจขายในตลาดรอง ทั้งนี้จะมีการพิจารณาปัจจัยอื่น ๆ

  ประกอบด้วย

  3 ) จัดทำ Duration of Portfolio และ Duration ของตราสารหนี้ทุกรายการ

  โดยธนาคารมีนโยบายให้ Duration of Portfolio ไม่เกิน 5 ปี เพื่อมิให้เกิดผล

  กระทบจาก Interest Rate Risk มาก

3.  Liquidity Risk
    เป็นความเสี่ยงที่ธนาคารไม่สามารถขายหุ้นกู้ในตลาดรองได้ในราคาเดิมหรือใกล้เคียงราคาเดิม
    เนื่องจากตลาดไม่มีการเสนอซื้อขายตราสารหนี้
    หรือเนื่องจากเกิดวิกฤตการณ์ในตลาดอย่างกระทันหัน ทำให้ซื้อขายไม่ได้ทันที

การบริหารความเสี่ยง

1 ) เลือกลงทุนในตราสารที่มีการจดทะเบียนกับศูนย์ซื้อขายตราสารหนี้ไทย

และมีมูลค่ารวมในการออกแต่ละครั้งไม่ต่ำกว่า 1,000 ล้านบาท

2 ) กำหนดให้มีแนวทางการซื้อ/ขายตราสารหนี้ที่ธนาคารถือครองผ่านสำนักงาน

/สาขา ซึ่งจะมีนักลงทุนที่กว้างขวาง

( 3 ) การตั้งสำรองค่าเผื่อการด้อยค่า

ธนาคารจะตั้งค่าเผื่อการด้อยค่าของเงินลงทุนในหลักทรัพย์ ตามมาตรฐานการบัญชีฉบับที่ 40
เรื่องการบัญชีสำหรับเงินลงทุนในตราสารหนี้และตราสารทุน

4. นโยบายการลงทุนในบริษัทย่อยและบริษัทร่วม

ณ วันที่ 31 ธันวาคม 2544 ธนาคารมีเงินลงทุนในบริษัทย่อยและบริษัทร่วมตามวิธีส่วนได้เสีย

(Equity Method) ในธุรกิจต่าง ๆ คือธุรกิจการเงิน มูลค่ารวม 1,053.82 ล้านบาท
ธุรกิจบริการ มูลค่ารวม 262.39 ล้านบาท และธุรกิจอื่น ๆ มูลค่ารวม 1,026.12 ล้านบาท
โดยมีสัดส่วนเงินลงทุนในบริษัทย่อยและบริษัทร่วมทั้งหมด คิดเป็นร้อยละ 0.53 ของสินทรัพย์รวม

นโยบายการบริหารงานในบริษัทย่อยและบริษัทร่วม

บริษัทย่อยจะจัดทำนโยบายแผนการดำเนินธุรกิจงบประมาณเงินลงทุนและประมาณการงบกำไรขาดทุนประจำปี
ให้ฝ่ายวานิชธนกิจเป็นผู้รวบรวมข้อมูล วิเคราะห์สรุปเรื่อง
และทำความเห็นเสนอคณะกรรมการบริหารของธนาคารเพื่อพิจารณาอนุมัติ
กรณีมีรายการใดที่นอกเหนือจากแผนที่ได้รับอนุมัติไว้
บริษัทย่อยจะต้องนำเรื่องดังกล่าวให้ฝ่ายวานิชธนกิจดำเนินการตามขั้นตอนและได้รับอนุมัติจากคณะกรรมการฯ
ก่อนดำเนินการด้วย สำหรับบริษัทร่วม
ฝ่ายวานิชธนกิจจะควบคุมดูแลโดยการจัดทำรายงานและวิเคราะห์ผลการดำเนินงานเป็นประจำทุกไตรมาส
และ/หรือทุก 6 เดือน เพื่อนำเสนอคณะกรรมการบริหาร
และ/หรือคณะกรรมการธนาคารเพื่อพิจารณา
นอกจากนี้ธนาคารจะแต่งตั้งผู้บริหารของธนาคารเพื่อเข้าร่วมเป็นประธานกรรมการหรือกรรมการของบริษัท
เพื่อร่วมกำหนดนโยบายการบริหารงานและให้คำปรึกษาในกิจการต่าง ๆ ของบริษัท

การส่งผู้แทนของธนาคารไปเป็นกรรมการในบริษัทย่อยและบริษัทร่วม

ธนาคารจะแต่งตั้งผู้บริหารของธนาคาร เข้าร่วมเป็นกรรมการในบริษัทย่อยและบริษัทร่วม ทั้งนี้เพื่อ

ควบคุมดูแลให้บริษัทดังกล่าวสามารถดำเนินธุรกิจเป็นไปอย่างมีประสิทธิภาพตรงตามนโยบายและวัตถุประสงค์